stanford-oval/wikipedia huggingface dataset:
ניסף ג'בייל
היסטוריה > לאחר שנת 1967

לאחר מלחמת ששת הימים, בשנת 1967, נערך מפקד ובניסף ג'בייל גרו 221 תושבים, מתוכם 14 פליטים.
בשנת 1979 הסתכם השטח הבנוי של ניסף ג'בייל ב-25 דונם. מרכז הכפר שלו הכיל כמה בתים ישנים, שתי כנסיות יווניות אורתודוקסיות ומסגד.
בשנת 1987 גרו בכפר 285 נפש ובשנת 1997 גדל המספר ל-378 תושבים.
על פי מפקד האוכלוסין של הלשכה המרכזית הפלסטינית לסטטיסטיקה (PCBS), בשנת 2007 הכפר מנה 394 תושבים, שגרו ב-83 משקי בית.
אתרים

הכנסייה האורתודוקסית של סנט ג'ורג'. ממוקמת בחלק המזרחי של הכפר. הכנסייה נבנתה בשנת 1880, ועברה שיקום בשנת 2014. עד שנת 1963 כיהן בכנסייה זו כומר תושב הכפר ולאחר פטירתו, אחת לשבוע מגיע כומר מהכנסייה האורתודוקסית בשכם, לעריכת המיסה השבועית.
מקאם אל-ח'ד'ר (בכניסה הצפונית לכפר, מכיוון בית אימרין): על פי המסורת כאן נח אליהו הנביא (שכינויו אל-ח'ד'ר) ושתה ממי המעיין הסמוך. בימי קדם נהגו התושבים להתפלל במקאם, בלילות, לאור מנורות שמן, כדי לקבל הגנה ממחלות ולהביא מזל טוב והצלחה וכשהמתפלל השיג את מבוקשו, היה בא עם משפחתו להתפלל ולערוך סעודה במקום. מבנה המקאם הוא בן שני חדרים עיקריים. החדר המרכזי הוא בשטח של כתשעה מטרים רבועים, בצדו הדרומי יש מחראב ועליו בנויה כיפה, המתנשאת לגובה של כ-4 מטרים מעל פני הקרקע. החדר השני קטן יותר וכיום הוא ללא גג. מחוץ למבנה, בכניסה, אפשר לרדת שש מדרגות, למעיין שמימיו יוצאים לאמה קטנה בנויה מאבנים מסותתות והיא מיוחסת לתקופה הרומית. המעיין שימש לשתייה וכן לרחצה לפני התפילה.
אישים

עדנאן סמארה (عدنان نايف عبد الرحيم سمارة: יליד 15 ספטמבר 1941): פוליטיקאי ואיש ציבור פלסטיני. בין התפקידים שמילא וממלא: תת-מזכיר משרד התעשייה והמסחר הפלסטיני (1995 - 2004), יו"ר חבר הנאמנים של האוניברסיטה הפתוחה אל-קודס, (2005 - היום), יועץ לנשיא מחמוד עבאס לענייני יצירתיות ומצוינות (2012 - 2019), יו"ר המועצה העליונה ליצירה ומצוינות בדרגת שר, (2015 - היום), יו"ר דירקטוריון הקרן לתמיכה ביצירה ומצוינות (2016 - היום), יו"ר אגודת הידידות הפלסטינית-סינית.
הערות שוליים

↑  Palestinian Central Bureau of Statistics (PCBS), Preliminary Results of the Population, Housing and Establishments Census, State of Palestine. February, 2018, עמ' 82-64
1 2  Ādām Zerṭāl, The Manasseh Hill Country Survey: The Shechem Syncline, BRILL, 2004, עמ' 451
1 2  Ronnie Ellenblum, Frankish Rural Settlement in the Latin Kingdom of Jerusalem, Cambridge University Press, 2003, עמ' 249
↑  Robinson, E.; Smith, E., Biblical Researches in Palestine, Mount Sinai and Arabia Petraea: A Journal of Travels in the year 1838. Vol. 3, Boston: Crocker & Brewster, 1841, עמ' 128, 144
1 2  Heba Hrimat, THE TOWN OF NISF JUBEIL
↑  Guérin, V., (1875). Description Géographique Historique et Archéologique de la Palestine (in French). Vol. 2: Samarie, pt. 2., Paris: L'Imprimerie Nationale, 1875, עמ' 210
↑  Conder, C.R.; Kitchener, H.H., The Survey of Western Palestine: Memoirs of the Topography, Orography, Hydrography, and Archaeology, כרך 2, London: Committee of the Palestine Exploration Fund., 1882, עמ' 160
↑  Barron, J.B., ed., Palestine: Report and General Abstracts of the Census of 1922, Government of Palestine, 1922, עמ' 24
↑  Nisf Jubeil, web.archive.org
1 2  Government of Palestine, Department of Statistics, Village Statistics, April, 1945, 1945, עמ' 19, 60, 107, 157
1 2  Government of Jordan, Department of Statistics,, First Census of Population and Housing. Volume I: Final Tables; General Characteristics of the Population ., 1964, עמ' 26, 116-115
↑  Perlmann, Joel, "The 1967 Census of the West Bank and Gaza Strip: A Digitized Version"., Levy Economics Institute
1 2  نصف جبيل - Nisf Jubeil‏, palestineremembered, ‏2007
↑  Palestinian Central Bureau of Statistics, 2007 PCBS Census, עמ' 108
↑  رائد جلال خليل, مقام الخضر, palestineremembered.com, 27 אוגוסט 2007
| --- | --- |
בקרת זהויות :  NLI: 987007584238505171 
| Flag of Senegalיישובי נפת שכם |
| --- | --- | --- |
| ערים | שכם |  |
| מועצות מקומיות | עקרבה • עסירה א-שמאלייה • ביתא • חווארה • ג'מאעין • קבלאן • סבסטיה • בית פוריכ |  |
| כפרים | עסירה אל-קבלייה • עזמוט • עוורתא • אל-באד'אן • בלאטה אל-בלד • בית דג'ן • בית חסאן • בית איבא • בית אימרין • בית וזן • בזאריה • בורין • עיראק בורין • בורקה • ג'אלוד • דיר אל-חטב • דיר שרף • דומא • עינאבוס • פורוש בית דג'ן • איג'ניסיניא • ג'וריש • כפר קליל • לובאן א-שרקיה • מאדמא • מג'דל בני פדיל • א-נאקורה • ניסף ג'בייל • א-נסאריה • אודלה • עוסארין • קריות • קוסין • קוסרה • רוג'ייב • סאלם • סרה • א-סאוויה • תלפית • טלוזה • תל • עוריף • יאנון • יאסיד • יתמא • זאוואתא • זיתא ג'מעין • קריית לוזה |  |
| מחנות פליטים | בלאטה |  |
נפות הרשות הפלסטינית
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניסף ג'בייל".
סופיה, נסיכת סקסוניה

הנסיכה סופיה מריה פרידריקה אוגוסטה לאופולדינה אלכסנדרינה ארנסטינה אלברטינה אליזבת מסקסוניה, דוכסית סקסוניה (בגרמנית: Prinzessin Sophie Maria Friederike Auguste Leopoldine Alexandrine Ernestine Albertine Elisabeth von Sachsen, Herzogin zu Sachsen;‏ 15 במרץ 1845 – 9 במרץ 1867), הייתה בתו של יוהאן, מלך סקסוניה ואשתו של קרל תאודור, דוכס בבוואריה.
ביוגרפיה

סופיה נולדה ב-15 במרץ 1845 בדרזדן, ממלכת סקסוניה, והייתה ילדתם הצעירה ביותר של יוהאן, מלך סקסוניה ואמליה אוגוסטה, נסיכת בוואריה ואחותם הצעירה של אלברט, מלך סקסוניה וגאורג, מלך סקסוניה. ב-11 בפברואר 1865 התחתנה סופי בדרזדן עם קרל תאודור, דוכס בבוואריה, בנם של מקסימיליאן יוזף, דוכס בבוואריה ולודוביקה, נסיכת בוואריה, ממנו נולדה לה בת אחת, אמליה, דוכסית בבוואריה (1865–1912). הלידה גרמה לסופי לבעיות נשימה קשות, שהחלישו אותה בהדרגה, למרות שהצליחה להתאושש מהם. עם זאת, שנה לאחר מכן חלתה במקרה חמור של שפעת שלא הצליחה להתגבר עליה. סופי מתה זמן קצר לפני יום הולדתה ה-22 ב-9 במרץ 1867 במינכן, ממלכת בוואריה ונקברה במנזר טגרנזי.
נער מקהלה (סרט)

| --- | --- |

 בימוי:  פרנסואה ז'יראר 
 הופק בידי:  Carol Baum 
 תסריט:  בן ריפלי 
 שחקנים ראשיים:  דסטין הופמן Tijuana Ricks קתי בייטס אדי איזרד ריבר אלכסנדר ג'וש לוקאס דברה וינגר קווין מקהייל גארט ורינג 
 מוזיקה:  בריאן ביירן 
 מדינה:  ארצות הברית 
 חברה מפיצה:  ורטיגו מדיה, קוך מדיה, נטפליקס 
 שיטת הפצה:  וידאו על פי דרישה 
 הקרנת בכורה:  14 בינואר 2016 
 משך הקרנה:  103 דק' 
 שפת הסרט:  אנגלית 
 סוגה:  סרט דרמה, סרט מוזיקלי 
 אתר רשמי
 דף הסרט ב־IMDb
 
נער מקהלה הוא סרט דרמה אמריקאי משנת 2014 בבימויו של פרנסואה ג'ירארד ונכתב על ידי בן ריפלי . בסרט מככבים דסטין הופמן, גארט ורינג, קתי בייטס, דברה ווינגר, ג'וש לוקאס ובית הספר האמריקני לנערי מקהלה .
עלילה

סטטסון טייט הוא תלמיד בן 12 אשר לעיתים קרובות מסתבך בצרות, אבל מפגין זיקה טבעית למוזיקה. אמו החד הורית, שהתמודדה עם בעיית שתייה, מתה בתאונת דרכים. אביו, שיש לו אישה ושתי בנות, שולח אותו לפנימייה מובחרת למוזיקה, האקדמיה הלאומית למוזיקה נערים כדי לשמור על קיומו של סטט בסוד. סטט מתקבל בשל יכולתו הקולית אך גם סכום הכסף הנדיב שהאב משלם להם.
סטט מתקשה להשתלב, כי שאר התלמידים הם ילדים מיוחסים, והוא לא יכול לקרוא מוזיקה. ההתנהגות של סטט בעייתית גם עבור חלק מהצוות. עם זאת, הוא עובד קשה, לומד את תורת המוזיקה ומתאמן די לשפר את הטכניקה הווקאלית שלו, והופך לאחד הזמרים הטובים ביותר, מה שמאפשר לו להצטרף לסיורי המקהלה.
משפחתו של אביו של סטט מקבלת כרטיסים, שנשלחו בעילום שם על ידי האקדמיה, להופעה חשובה של המקהלה. אביה של סטט לא רוצה ללכת, מחשש לחשוף את בנו הסודי, אבל המשפחה משתתפת. לאחר הקונצרט הוא מחליט להעביר את סטט לבית ספר בשווייץ, אבל סטט, בעידודו של חבר הצוות קארוול, מסרב ללכת. קארוול מאיים על האב לחשוף את סודו, והאב מחזיק את סטט בבית הספר.
סטט ודבון, סטודנט נוסף, מפתחים מערכת יחסים אנטגוניסטית. דבון חושף בפני התלמידים האחרים את הרישום הפלילי של אמו של סטט, מה שגורם לסט להכות אותו בחדרו. המועצה הפדגוגית שוקלת את גירוש שניהם, אך מעכבת את ההחלטה מכיוון שאותם תלמידים נחוצים להופעה של המקהלה בניו יורק. ההופעה בניו יורק עוברת ללא שום תקרית, אבל זמן קצר לאחר מכן, קולו של סטט מתחיל להשתנות ככל שהוא מתבגר.
בסופו של דבר האב מספר למשפחתו, ואשתו מקבלת זאת. סטט מתחיל לחיות איתם.
דמויות ושחקנים

דסטין הופמן- מר אנטון קארוול
קתי בייטס - מנהלת האקדמיה
דברה וינגר - גב' פטרישיה סטיל
גארט ורינג בתור סטטסון "סטט" טייט
אדי איזרד - דרייק
קווין מקהייל - מר וולי
ג'וש לוקאס - ג'רארד אולין
ג'ו ווסט - דבון
ריבר אלכסנדר - רפאל "רפי" אברמס
גרנט ונבל - אנדרה
ג'נין דיויטה - סאלי אולין
הפקה

דסטין הופמן לוהק לתפקיד מנהל המקהלה קארוול,ש קתי בייטס מגלמת את מנהלת בית הספר. הבמאי הוא פרנסואה ז'ירארד עם תסריט מאת בן ריפלי. במקור, צוות השחקנים היה אמור לכלול את אלפרד מולינה, אבל הוא עזב את הפרויקט. בפברואר 2014, דברה ווינגר, אדי איזארד, קווין מקהייל, ג'וש לוקאס, והשחקנים הצעירים גארט ורינג, ג'ו ווסט, ריבר אלכסנדר וגרנט ונבל הצטרפו לצוות השחקנים. ורינג מגלם את סטט שמצטרף למקהלת בנים; וינגר מגלמת את מנהלת בית הספר של סטט באודסה, טקסס ; איזארד, המחליף את אלפרד מולינה, גילם את דרייק, יד ימינו של מנהל המקהלה בבית הספר; ג'וש לוקאס לוהק לתפקיד אביו המנוכר של סטט. מקהייל גילם מורה צעיר למוזיקה המעצים את סטט, ריבר אלכסנדר וגרנט ונבל מגלמים בנים במקהלה.
הפקה > צילומים

שלב הצילומים החל בפברואר 2014 בעיר ניו יורק ובסטמפורד, ניו הייבן ובפיירפילד, קונטיקט. צילומים נוספים נעשו באוניברסיטת פיירפילד .
הפצה

הסרט הוקרן בבכורה בפסטיבל הסרטים הבין-לאומי בטורונטו ב-5 בספטמבר 2014.
הולמרק קארדס קנתה את זכויות ההפצה לשידור הסרט והוא נקרא מחדש "Hear My Song". הסרט תוכנן להיות מוקרן ברשת CBS ב-16 באפריל 2016.  עם זאת, ב-13 באפריל 2016 בוטלה הבכורה ברגע האחרון.
הערות שוליים

↑  Debruge, Peter. "Toronto Film Review: 'Boychoir'". Variety. נבדק ב-10 באפריל 2015. {{cite web}}:  (עזרה)
1 2  Kilday, Gregg (24 בפברואר 2014). "Debra Winger and Eddie Izzard Join 'Boychoir'". hollywoodreporter.com. נבדק ב-25 בפברואר 2014. {{cite news}}:  (עזרה)
↑  "Playbill".
↑  "Dustin Hoffman To Star In 'Boychoir'; Alfred Molina, Kathy Bates Round Out Cast". deadline.com. 30 באוקטובר 2013. נבדק ב-25 בפברואר 2014. {{cite news}}:  (עזרה)
↑  Dunne, Susan (13 בפברואר 2014). "Dustin Hoffman To Film 'Boychoir' In Connecticut". courant.com. אורכב מ-המקור ב-8 במרץ 2014. נבדק ב-25 בפברואר 2014. {{cite news}}:  (עזרה)
↑  Malone, Michael (2016-03-03). "Dustin Hoffman, Kathy Bates Star in Hallmark Movie on CBS". NextTV. נבדק ב-2020-06-25.
↑  "Why CBS Pulled the Plug on Hallmark Movie Starring Two Oscar Winners | TVWeek". www.tvweek.com. נבדק ב-2016-04-14.
נקסוס 7 (2013)

נקסוס 7 (באנגלית: Nexus 7) הוא הדור השני למחשב לוח שפותח בשיתוף פעולה של גוגל ואסוס המבוסס על מערכת ההפעלה אנדרואיד.
המכשיר שוחרר ב-26 ביולי 2013 והוא מחשב הלוח השלישי בסדרת גוגל נקסוס.
מפרט > תוכנה

כמו כל המכשירים בסדרת הגוגל נקסוס, מכשיר הנקסוס 7, מגיע עם אנדרואיד הידוע בתור: "ונילה". הנקסוס 7 הוא הראשון שכלל את מערכת ההפעלה אנדרואיד בגרסת 4.3 Jelly Bean. ניתן לעדכן את מערכת ההפעלה לגרסת אנדרואיד 4.4.2 kitkat.
מפרט > חומרה ועיצוב

נקסוס 7 הוא דק וקל מקודמו. הוא כולל את פלטפורמת Snapdragon S4 PRO ומעבד מרובע ליבות במהירות 1.5GHz ומעבד גרפי Adreno 320. הוא כולל גם זיכרון RAM בנפח 2GB (הכפלה מגרסת שנה שעברה). הוא זמין בשתי נפחי אחסון: 16GB ו-32GB ללא אפשרות הרחבה. סוללת המכשיר היא בנפח של 3950mAh (קטן יותר מגרסת שנה שעברה, שכלל 4325mAh. למרות זאת, חיי הסוללה של המכשיר עולה על הדגם המקורי). הנקסוס 7 כולל מסך IPS ברזולוציית 1080X1920 (לעומת 800X1280). הנקסוס 7 היא זמין בהתחלה רק בצבע שחור, אך החל מדצמבר 2013 ניתן לרכוש אותו גם בצבע לבן. לנקסוס 7 מצלמה אחורית 5MP ומצלמה קדמית 1.2MP, רמקולי סטריאו, טעינה אלחוטית ותקשורת טווח אפס.
סטיריקון (ספר)

| --- | --- |

 מידע כללי
 מאת:  פטרוניוס 
 שפת המקור:  לטינית 
 סוגה:  רומן 
 
סטיריקון הוא רומן רומאי כתוב לטינית אשר נכתב במאה ה-1 לספירה. חיבורו מיוחס לפטרוניוס, אך זיהוי המחבר שנוי במחלוקת.
הטקסט הועתק לאורך ימי הביניים עד שמהדורה ביקורתית שלו נתפרסמה בדפוס ב-1664. לאורך השנים זכה הספר לתפוצה נרחבת בעולם הספרותי המערבי. מן הכתובים המקוריים נשתמרו קטעים-קטעים של הסיפור ולכן קשה להגדירו בהחלטיות כסאטירה. הוא נכתב בסגנון של חרוזים ופרוזה - אחת היצירות הראשונות מסוג רומן - ומהווה קלאסיקה של התרבות המערבית. תיאורי התקופה והמקום שבספר נחשבים למהימנים וניתן להסיק מהם רבות על העולם של אז.
העלילה משלבת סיפור הרפתקאות עם פילוסופיה, התמכרות מינית וגסטרונומיה. גיבור הרומן אנקולפיוס - נואף, גנב ושקרן - פוגש את אסילטוס, שהופך למאהבו. הם מחליטים לצאת למסע ולשים את ידיהם על כל מה שנקרה בדרכם כדי להתעשר. השניים נודדים בין ערי דרום איטליה עד הגיעם למשתה המפואר של הסוחר טרימאלכיו - עבד משוחרר שהתעשר, ורכש אחוזות כה רבות עד כי אינו יכול לאמוד את הכנסותיו.
סחיטה (מיצוי)

מגרסה אוטומטית
סחיטה היא פעולה, שבה מחולצים נוזלים מן הצומח, ממאכלים כגון ירקות ופירות. הסחיטה עשויה להתבצע לכיוונו של כלי קיבולת מסוים, כגון כוס או בקבוק או קערה, והצטברות הנוזל בכלי הקיבולת יכולה להיקרא מיץ. סחיטה היא תולדה של דש, אחת מל"ט המלאכות האסורות בשבת ולכן היא אסורה בשבת.
באופן כללי

ישנן שיטות רבות, שבהן ניתן לסחוט נוזלים מצמח מסוים, החל מסחיטת פירות באופן ידני ועד לסחיטה באמצעות ציוד תעשייתי. סחיטה היא בדרך כלל השיטה המועדפת לצריכת כמויות גדולות של תוצרת מיצים במהירות, ולעיתים קרובות היא נעשית באופן יעיל יותר באמצעות מכשיר ביתי, הנקרא מסחטה, שבה שמים את הפרי בחרוט, ואותו מועכים בעזרת ידית המסחטה. לאחר מכן, יש להוציא את שאריות הקליפה. בנוסף למסחטות ידניות, ישנן מסחטות אוטומטיות, שפעולתן מבוססת על שימוש בחשמל.
שיטות

לאורך ההיסטוריה, פותחו שיטות שונות של סחיטת פירות וירקות מן הצומח, כגון: כלים ידניים בצורת חבית, מטחנות המופעלות בעזרת יד וקונוסים הפוכים בהם אפשר למעוך את הפרי. אולם, בסחטנים של היום ניתן להשתמש בעזרת ידית, ואף קיימים סחטנים אלקטרונים, שפעולתם החשמלית מתבססת על 200 עד 1000 או יותר וואט. ישנם מספר סוגים של סחטנים אלקטרונים, וכל אחד מהם מתאפיין בצורה שונה של פעולת הסחיטה.
לועס (באנגלית: Masticating) משתמש בהילוך יחיד המנוע בצורה ידנית; פעולה איטית יותר; לישה וטוחנת פריטים המונחים בחרוט
צנטריפוגלי (באנגלית: Centrifugal) משתמש בלהב מסתובב בדומה לסל מגורד; טוחן במהירות פריטים וזורק עיסה בכלי קיבול
רוטט (באנגלית: Triturating) משתמש בהילוכים תאומים; פועל באופן איטי יותר; לעיתים קרובות יש מספר שימושים
ראו גם

דריכת ענבים
נורטל

| --- | --- |


 נתונים כלליים
 תקופת הפעילות:  7 בדצמבר 1895 – 2009 (כ־113 שנים) 
 חברות בנות:  Bay Networks  Northern Telecom (Ireland)  Nortel (United Kingdom)  Nortel (United States) 
 מיקום המטה:  טורונטו 
 ענפי תעשייה:  תעשיית הטלקומוניקציה 
 מוצרים עיקריים:  ציוד רשת, תוכנה 
 מנכ"ל:  Mike S. Zafirovski 
 
נורטל הייתה יצרנית של ציוד טלקומוניקציה ותקשורת נתונים רב לאומית קנדית שבסיסה היה באוטווה, אונטריו, קנדה. היא נוסדה במונטריאול, קוויבק בשנת 1895 בשם Northern Electric and Manufacturing Company.
בשיאה, נורטל היוותה יותר משליש מהערך הכולל של כל החברות הרשומות בבורסת טורונטו, בשנת 2000 היא העסיקה 94,500 עובדים ברחבי העולם והיו לה הכנסות של 30 מיליארד דולר. בינואר 2009, נורטל הגישה בקשה להגנה מפני פשיטת רגל בקנדה ובארצות הברית. זו הייתה פשיטת הרגל הגדולה ביותר בהיסטוריה של קנדה והיא הותירה פנסיונרים, בעלי מניות ועובדים לשעבר עם הפסדים עצומים. עד 2016, נורטל מכרה נכסים בשווי מיליארדי דולרים. בתי המשפט בארצות הברית ובקנדה אישרו את סיום הליך הפירוק של החברה בשנת 2017.
היסטוריה > השנים הראשונות

אלכסנדר גרהם בל הגה את ההיבטים הטכניים של הטלפון ביולי 1874, בזמן שהתגורר עם הוריו בחווה שלהם בטוטלה הייטס, בפאתי העיירה ברנטפורד באונטריו. מאוחר יותר יצר את אב הטיפוס הראשון שלו בבוסטון. מפעל הטלפונים הראשון שהוקם בקנדה, הוקם בברנטפורד, בבניין לבנים בן שלוש קומות שהחל במהרה בייצור טלפונים עבור חברת הטלפון בל.
ב-1881, נסגר המפעל בברנטפורד, ומחלקת ייצור הוקמה בתוך חברת הטלפון בל של קנדה. בשנת 1882 הועבר ייצור ציוד הטלפון הקנדי למונטריאול, ארבע שנים לאחר מכן, החלה המחלקה לייצר מרכזיות. מחלקת הייצור הקטנה התרחבה מדי שנה, עם הצמיחה והפופולריות של הטלפון, עד ל-50 עובדים בשנת 1888, ומפעל חדש היה בשלבי בנייה.
בשנת 1895, חברת הטלפון בל של קנדה הרחיבה את חטיבת הייצור שלה במטרה לבנות טלפונים למכירה לחברות אחרות, כמו גם מוצרים אחרים, כגון תיבות אזעקה אש, תיבות טלפון משטרתיות וציוד תקשורת למכבי האש. חברה זו התאגדה כ־Northern Electric and Manufacturing Company Limited, ב-7 בדצמבר 1895. הון המניות הראשוני שלה עמד על 50,000 דולר, כאשר 93% הוחזקו על ידי חברת הטלפון בל של קנדה.
בנייתו של מפעל ייצור חדש החלה בשנת 1913 במונטריאול, ובינואר 1914, התאחדה עם חברה לייצור כבלים לחברה חדשה בשם Northern Electric.
במהלך מלחמת העולם הראשונה נורת'ן אלקטריק ייצרה מרכזייה טלגרפית לשימוש צבאי. בינואר 1923, נורת'רן אלקטריק החלה להפעיל תחנת רדיו AM. מאוחר יותר בשנות ה-20 יצרה נורת'רן את מערכת הסאונד הראשונה לקולנוע באימפריה הבריטית, עבור בית קולנוע במונטריאול.
בשנת 1949, תביעת הגבלים עסקיים בארצות הברית אילצה את AT&amp;T / Western Electric למכור את חלקה ב-Northern Electric לבל קנדה. אז החלה החברה לפתח מוצרים משלה. בשנת 1953, Northern Electric ייצרה את מכשירי הטלוויזיה הראשונים שלה, באמצעות שפופרות מתוצרת RCA. חברת בל קנדה רכשה 100 אחוז מחברת Northern Electric ב-1964; לאחר הנפקת מניות לציבור החל מ-1973, הבעלות של בל על Northern Electric תצומצם, אם כי היא המשיכה להחזיק בשליטה בחברה.
בשנת 1966, מעבדת המחקר, Northern Electric Laboratories, החלה לבחון את האפשרויות של ייצור סיבים אופטיים, ובשנת 1969 החלה לעבוד על דיגיטציה של תקשורת טלפונית. כמו כן בשנת 1969, נורת'רן החלה לחדור לשוק האמריקאי עם מערכות המיתוג שלה. בשנת 1972, היא פתחה את המפעל הראשון שלה בארצות הברית במישיגן. בסוף שנות ה-60 ותחילת שנות ה-70, נורת'רן החלה לשווק את מערכות המיתוג הדיגיטלי הראשונות שלה, אחת המערכות המוקדמות מסוג זה שנמכרו אז.
במרץ 1976 שונה שם החברה ל-Northern Telecom Limited, וההנהלה הודיעה על כוונתה לרכז את מאמצי החברה בטכנולוגיה דיגיטלית. Northern Telecom הייתה החברה הראשונה בענף שהכריזה וספקה קו שלם של מוצרי טלקומוניקציה דיגיטליים באופן מלא. קו המוצרים זכה למותג "Digital World" וכלל את ה־DMS-100, מתג דיגיטלי מלא המשרת עד 100,000 קווים, שהיה תורם מרכזי להכנסות החברה במשך קרוב ל-15 שנים.
החל משנת 1977, נורטל צמחה במהירות לאחר השקת קו צומרי ה-DMS של מתגי טלפון דיגיטליים למשרדים מרכזיים, במיוחד לאחר פירוק תאגיד AT&T בשנת 1984. Northern Telecom הפכה גם לספקית משמעותית באירופה ובסין והייתה הספק הראשון שאינו יפני לחברת Nippon Telegraph and Telephone.
היסטוריה > דה-רגולציה והתרחבות

ב-1983, בעקבות הדה-רגולציה בשוק התקשורת של צפון אמריקה, הוקמה Bell Canada Enterprises (לימים שמה קוצר ל-BCE), כחברת האם של בל קנדה ו-Northern Telecom. בשנת 2000, BCE ביצעה ספין-אוף וחילקה את החזקותיה בנורטל לבעלי המניות שלה כדיבידנד בעין.
החברה קיבלה את השם נורטל, לרגל יום השנה ה-100 שלה ב-1995.
ב-1998, עם רכישת חברת "ביי נטוורקס" (Bay Networks), שונה שמה של החברה ל-Nortel Networks כדי להדגיש את יכולתה לספק פתרונות מלאים לרשתות תקשורת דרך האינטרנט. כתוצאה מעסקת המניות ששימשה לרכישת ביי נטוורקס, BCE חדלה להיות בעלת רוב המניות של נורטל. "ביי נטוורקס" הייתה הספקית השנייה בגודלה בעולם של נתבים לתקשורת בפרוטוקול IP אחרי חברת סיסקו מערכות.
בסוף שנות ה-90, ספקולנטים בבורסה, שקיוו שנורטל תקצור רווחים הולכים וגבוהים ממכירת ציוד תקשורת מבוססת סיב אופטי, החלו להעלות את מחיר מניית החברה לרמות שיא, למרות הכישלון החוזר של החברה להרוויח באופן עקבי. תחת הנהגתו של המנכ"ל ג'ון רות', מכירות הציוד האופטי עלו במהירות, בנוסף הוא הרחיב את עסקי החברה עם שורה של רכישות. באוקטובר 1999 נכנסה נורטל לתחום התוכנה לעסקים, שרכשה תמורת 2.1 מיליארד דולר את חברת Clarify, שהייתה החברה מספר 2 בעולם בתחום של פתרונות תוכנה לניהול קשרי לקוחות. בנוסף באותה תקופה רכשה תוך זמן עוד שורה של חברות, בהן חברת "אלתאון" תמורת כ-7.8 מיליארד דולר ואת חברת "סונומה סיסטמס" תמורת חצי מיליארד דולר.
ביולי 2000 ניהלה נורטל משא ומתן עם חברת "קורנינג" למכירת עסקי האופטיקה שלה תמורת 100 מיליארד דולר. "קורנינג" הייתה במקור יצרנית וותיקה של זכוכית, שנכנסה לתחום התקשורת האופטית. המשא ומתן נכשל והעסקה לא יצאה לפועל ובמקום זאת רכשה קורנינג את חטיבת האופטיקה של פירלי ב-3.6 מיליארד דולר.
שוק התקשורת הפך רווי עד מהרה. כאשר בועת הדוט-קום הגיעה לסופה בסוף שנת 2000, חברת נורטל הייתה אחת הנפגעות הגדולות ביותר. הכנסותיה של נורטל נפגעו עקב ירידת הביקוש למוצריה ופשיטת הרגל של חברת WorldCom, שהייתה לקוח מרכזי.
בשיא הבועה, נורטל היוותה יותר משליש מהערכת השווי הכוללת של כל החברות הרשומות בבורסת טורונטו, המעסיקה 94,500 עובדים ברחבי העולם, מהם 25,900 בקנדה. שווי השוק של נורטל ירד מ-398 מיליארד דולר קנדי בספטמבר 2000 לפחות מ-5 מיליארד דולר קנדי באוגוסט 2002, כאשר מחיר המניה של נורטל צנח מ-124 דולר קנדי ל-0.47 דולר קנדי. כאשר מניית נורטל קרסה, היא גרמה הפסד גדול למשקיעים וקרנות פנסיה קנדיות והותירה 60,000 עובדי נורטל מובטלים. רוט ספג ביקורת לאחר שנחשף כי הוא מימש אופציות שקיבל, תמורת רווח אישי של 135 מיליון דולר קנדי בשנת 2000 בלבד.
המנכ"ל ג'ון רוט פרש לגמלאות ב-2001. יורשו המיועד ומנהל התפעול הראשי (COO), קלרנס צ'נדרן, פרש עקב סיבוכים בעקבות דקירתו בסינגפור ב-1997, ומנהל הכספים הראשי (CFO) פרנק דאן נבחר בסופו של דבר כמחליף הקבוע של רוט.
היסטוריה > אחרי בועת האינטרנט

פרנק דאן הוביל ארגון מחדש דרמטי של נורטל, שכלל פיטורי שני שלישים מכוח האדם שלה (60,000 עובדים), הפחתות ערך של כמעט 16 מיליארד דולר ב-2001 לבדה, סגירה של פעילות ומכירה של מספר חברות בת, כולל חברת התוכנה Clarify לחברת אמדוקס הישראלית, וחטיבת הגישה האלחוטית שלה לחברת איירספאן נטוורקס. הייתה לכך הצלחה ראשונית מסוימת בשיפור מצבה הכספי של החברה, עם חזרה בלתי צפויה לרווחיות שדווחה ברבעון הראשון של 2003. בעקבות הדיווח על רווח שולם סך של 70 מיליון דולר בבונוסים ל-43 המנהלים הבכירים בחברה, כאשר דאן לבדו קיבל 7.8 מיליון דולר, מיליון דולר שולמו למנהל הכספים הראשי דאגלס ביטי, ו-2 מיליון דולר לחשב החברה מייקל גולגלי.
בעקבות ביקורת חשבונאית פנימית של פירמת רואי החשבון דלויט אנד טוש, הוחלט לבדוק מחדש את הדוחות הכספיים של החברה. בסוף אוקטובר 2003, הודיעה נורטל כי תערוך מחדש את דו"חותיה הכספיים החל מ-2000 ועד למחצית הראשונה של 2003. באפריל 2004 הזהירה שוב כי תתקן שוב את תוצאותיה ותדחה את פרסום הדו"ח השנתי שלה, ובמקביל פיטרה את מנכ"ל החברה פרנק דאן. החברה הצהירה כי ההשפעות העיקריות של ההצגה מחדש יהיו הפחתה בהפסדים נטו שדווחו בעבר עבור 2000, 2001 ו-2002 וגידול בהון העצמי ובנכסים נטו שדווחו בעבר במאזנה. תריסר מהמנהלים הבכירים ביותר בחברה החזירו 8.6 מיליון דולר של בונוסים ששולמו להם על סמך החשבונאות השגויה. החוקרים גילו בסופו של דבר שהכנסות של כ-3 מיליארד דולר נרשמו באופן לא תקין ב-1998, 1999 ו-2000. יותר מ-2 מיליארד דולר הועברו לשנים מאוחרות יותר, כ-750 מיליון דולר נדחקו קדימה מעבר ל-2003 וכ-250 מיליון דולר נמחקו לחלוטין. השערורייה החשבונאית פגעה הן במוניטין והן במאזן של נורטל, שכן נורטל הוציאה כ-400 מיליון דולר על רואי חשבון חיצוניים ויועצי ניהול כדי לערוך את הדוחות מחדש.
כדי לשפר את הנזילות שלה, בשנת 2003 קיבלה נורטל סיוע פיננסי בסך 750 מיליון דולר מהסוכנות לפיתוח היצוא של ממשלת קנדה.
היסטוריה > פשיטת הרגל

לאחר פקיעתה של בועת הדוט-קום נורטל הפסידה מיליארדי דולרים, היא לא הצליחה להתאושש ופיטרה עשרות אלפי עובדים. עד 2002 פיטרה כבר 47 אלף עובדים, וב-2006 ירד מספר העובדים שלה לכ-30,000. היא התקשה להתמודד מול תחרות עזה של מתחרות כגון אלקטל-לוסנט, כמו גם מול מתחרות מאסיה כגון וואווי. גורם נוסף שפגע בהכנסות החברה היה הקיצוצים של חברות טלקום רבות, שהפחיתו את ההוצאות על ציוד.
בעיותיה החריפו בעקבות המשבר הכלכלי העולמי במהלך 2008 שסבלה מירידה חדה במכירות. בסוף השנה החלו שמועות שהיא עומדת על סף פשיטת רגל. בינואר 2009 הגישה בקשה להגנה מפני נושיה, לאחר שרשמה הפסד של 5.8 מיליארד דולר ב-2008 וחובותיה הגיעו ל-6.3 מיליארד דולר.
לפי ההצהרה שהגישה החברה, היו לה יותר מ-25 אלף נושים, בהם יותר מ-100 נושים להם הייתה חייבת 100–500 מיליון דולר. הנושה הגדול ביותר של החברה היה בנק אוף ניו יורק מלון, שברשותו היו איגרות חוב בסך 3.8 מיליארד דולר. החברה החלה במגעים למכירת נכסיה. ביוני 2009 מכרה את חטיבת התקשורת האלחוטית לנוקיה סימנס תמורת 650 מיליון דולר. ביולי 2009 יצרנית ציוד התקשורת השוודית אריקסון זכתה במכרז לרכישת נכסי חטיבת התקשורת הסלולרית של החברה בטכנולוגיות CDMA ו-LTE, תמורת כ-1.13 מיליארד דולר. באותה חודש גם מכרה לחברת אוויה במרץ 2009 מכרה את נכסי חברת אלטאון לחברת רדוור תמורת 17.7 מיליון דולר, מחיר שהיה נמוך פי 190 משווי העסקה בה רכשה נורטל את החברה תשע שנים קודם.
משפט ההונאה של 3 מבכירי החברה. תובעים טוענים כי נורטל סבלה מהפסדים פיננסיים בעת התפוצצות בועת הדוט. קום בתחילת המילניום, אך כי לאחר מכן, הונתה את המשקיעים בדו"חותיה ומאזניה.
בינואר 2012 נפתח משפטם של שלושה בכירי החברה לשעבר, פרנק דאן, מנכ"ל נורטל לשעבר, דאגלס ביטי, סמנכ"ל התפעול לשעבר, ומייקל גולוגלי, המבקר הפנימי לשעבר. שהודחו מהחברה ב-2004, לאחר אי-סדרים חשבונאיים.